b'\n_START_ARTICLE_\nNjivski osat\n_START_SECTION_\nOpis\n_START_PARAGRAPH_\nNjivski osat zraste do 150 cm visoko, steblo rastline pa je razra\xc5\xa1\xc4\x8deno. Na vrhu vsakega gladkega stebla so \xc5\xa1tevilni majhni svetlovijoli\xc4\x8dni cvetni ko\xc5\xa1ki, ki v premeru merijo od 1 do 2 cm. Ovojkovi trni na ko\xc5\xa1kih so komaj opazni. Rastlina ima cele in nazob\xc4\x8dane liste z bodicami ob robu. Spodnji listi so dolgi od 15 do 20 cm in \xc5\xa1iroki od 2 do 3 cm. Semena so dolga od 4 do 5 mm in so opremljena s puhastim zadnjim delom, da jih veter la\xc5\xbeje razna\xc5\xa1a._NEWLINE_Najpogosteje raste na obdelanih povr\xc5\xa1inah, najdemo pa ga tudi na posekah in pa\xc5\xa1nikih.'